News Update: หุ้นจีนโดดเด่น สวนทางหุ้นโลก ผลตอบแทนบวกท่ามกลางขาลง-เศรษฐกิจถดถอย พยุงหุ้นทั่วเอเชีย แกร่งกว่าหุ้นสหรัฐฯ - FINNOMENA
หุ้นจีนผลตอบแทนโดดเด่นสวนทางหุ้นโลก สร้างความหวังแก่หุ้นเอเชียท่ามกลางภาวะตลาดขาลงและความเสี่ยงภาวะเศรษฐกิจถดถอย
20 มิ.ย. 2565

หุ้นจีนผลตอบแทนโดดเด่นสวนทางหุ้นโลก สร้างความหวังแก่หุ้นเอเชียท่ามกลางภาวะตลาดขาลงและความเสี่ยงภาวะเศรษฐกิจถดถอย
เดือน มิ.ย. ถือเป็นช่วงเวลายากลำบากสำหรับดัชนีหลักของโลกอย่าง S&P 500 ที่เข้าสู่ตลาดขาลงอย่างเป็นทางการ แต่หุ้นจีนสามารถทำผลตอบแทนได้อย่างโดดเด่น และทำให้หุ้นเอเชียกลับมามีผลตอบแทนเหนือหุ้นโลกเป็นครั้งแรกนับตั้งแต่ ต.ค. 2020
Kerry Goh จาก Kamet Capital Partners มองว่า หุ้นจีนจะช่วยดันผลตอบแทนหุ้นเอเชียจากมาตรการกระตุ้นเศรษฐกิจจีนที่จะเด่นชัดขึ้นอีกในช่วงครึ่งหลังของปีนี้ เพราะในทางเศรษฐกิจแล้วภูมิภาคเอเชียพึ่งพาจีนมากกว่าประเทศที่เหลือในโลก
หุ้นจีนแผ่นดินใหญ่และฮ่องกงคิดเป็นสัดส่วน 1 ใน 4 ของดัชนี MSCI Asia Pacific ที่ในเดือนที่ผ่านมาทำผลตอบแทนได้ดีกว่าดัชนีทั่วโลกถึง 5 ppt ขณะที่ดัชนี CSI 300 ของจีนพุ่งขึ้น 7.6% ในช่วงเวลาเดียวกัน
ปัจจัยสำคัญที่ทำให้หุ้นจีนปรับตัวขึ้นได้ดีคือ
1) นโยบายการเงินผ่อนคลายของแบงก์ชาติจีน
2) การผ่อนคลายมาตรการล็อกดาวน์ในหลายพื้นที่
3) สัญญาณสิ้นสุดการคุมเข้มภาคเทคโนโลยีของจีน
แม้จะเผชิญวิกฤติโควิด-19 แต่นักวิเคราะห์ส่วนใหญ่คาดการณ์ว่า ปีนี้เศรษฐกิจจีนจะเติบโตมากกว่า 4% เทียบกับ 2.6% ของสหรัฐฯ ซึ่งถือเป็นเรื่องดีสำหรับภูมิภาคเอเชียที่จีนเป็นคู่ค้ารายใหญ่ที่สุด
อย่างไรก็ตาม ภูมิภาคเอเชียไม่สามารถต้านทานผลกระทบจากสหรัฐฯ โดย Goldman Sachs ระบุว่า ผลตอบแทนที่เป็นบวกของเอเชียอาจเป็นเรื่องยากหากตลาดหุ้นสหรัฐฯ ยังคงอยู่ภายใต้แรงกดดัน
สอดคล้องกับข้อมูลของ Societe Generale ที่ระบุว่า นับตั้งแต่ปี 1987 ดัชนี S&P 500 อยู่ในตลาดขาลงทั้งหมด 11 ครั้ง ซึ่งในทุกครั้งหุ้นเอเชียก็ปรับตัวลดลงเช่นกัน อย่างไรก็ตาม มากกว่าครึ่งหนึ่งนั้น หุ้นเอเชียทำผลตอบแทนได้ดีกว่า
นักวิเคราะห์มองว่าภูมิภาคเอเชียจะทำผลตอบแทนได้โดดเด่นกว่าภูมิภาคอื่นๆ แต่ในแต่ละประเทศมีปัจจัยที่แตกต่างกัย โดยจีนจะเป็นประเทศที่ทำผลตอบแทนได้โดดเด่นที่สุด ขณะที่ Goldman Sachs และ SocGen มองว่า ประเทศที่อ่อนไหวต่อปัจจัยมหภาคระดับโลก เช่น เกาหลีใต้และไต้หวัน มีแนวโน้มทำผลตอบแทนได้น้อยกว่า
อ้างอิง: https://www.bloomberg.com/news/articles/2022-06-19/china-s-stock-rally-is-becoming-a-lifeline-for-asian-portfolios?sref=e4t2werz
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
ตลาดหุ้นจีน
ตลาดหุ้นเอเชีย
หุ้นจีน
หุ้นเอเชีย
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA